Diari Oficial de la Generalitat Valenciana


Sumari del DOGV 9109, del 17-06-2021 (2021/6663)

RESOLUCIÓ de 10 de juny de 2021, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 4 en el programa 714.80, Agricultura i ramaderia, de la consellera d'Agricultura, Desenvolupament Rural, Emergència Climàtica i Transició Ecològica, per a la reobertura de la línia de concessió directa article 168.1.c S8672, «Ajudes a les explotacions ramaderes afectades per la Covid-19», per import de 3.610 euros. Expedient 12.006/21-069.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9109

Data del DOGV
:   17-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6663


Data del document
:   10-06-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 10 de juny de 2021, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 4 en el programa 714.80, Agricultura i ramaderia, de la consellera d'Agricultura, Desenvolupament Rural, Emergència Climàtica i Transició Ecològica, per a la reobertura de la línia de concessió directa article 168.1.c S8672, «Ajudes a les explotacions ramaderes afectades per la Covid-19», per import de 3.610 euros. Expedient 12.006/21-069. [2021/6663]  
Mitjançant el Decret 59/2020, de 8 de maig, del Consell, es van aprovar les bases reguladores i de concessió directa de subvencions a entitats, empreses i persones de règim autònom del sector primari que han patit pèrdues econòmiques per la Covid-19 i, en concret, per a les ajudes a les explotacions ramaderes afectades. Basant-se en això, es va incloure la línia de concessió directa article 168.1.c S8672, «Ajudes a les explotacions ramaderes afectades per la Covid-19», en el capítol 4 del programa 714.80, Agricultura i ramaderia, amb una dotació de 4.000.000 euros.  
Per la Resolució de 7 d'octubre de 2020, de la consellera d'Agricultura, Desenvolupament Rural, Emergència Climàtica i Transició Ecològica, es dona publicitat al tràmit administratiu de concessió de l'ajuda a les explotacions ramaderes afectades per la Covid-19 per a l'exercici 2020. Mitjançant la Resolució de data 16 de novembre de 2020, del secretari autonòmic d'Agricultura i Desenvolupament Rural, es va estimar un recurs potestatiu de reposició contra la Resolució de 7 d'octubre de 2020.  
Finalitzades les operacions de tancament de l'exercici pressupostari 2020, va quedar pendent l'execució d'aquesta resolució estimatòria al recurs de reposició de l'ajuda, per import de 3.610 euros.  
Atés que en el pressupost de la Generalitat 2021 no hi ha línia de subvenció de concessió directa article 168.1.c que finance aquestes ajudes, la consellera d'Agricultura, Desenvolupament Rural, Emergència Climàtica i Transició Ecològica, per a atendre en l'exercici econòmic actual l'obligació degudament adquirida per resolució del recurs administratiu en 2020, de conformitat amb l'article 39.5.c de la Llei 1/2015, d'hisenda pública, del sector públic instrumental i de subvencions, proposa la reobertura de la línia de concessió directa article 168.1.c S8672, «Ajudes a les explotacions ramaderes afectades per la Covid-19», en el capítol 4 del programa 714.80, Agricultura i ramaderia, per import de 3.610 euros, mitjançant la transferència de disponibilitats existents en el capítol 2 d'aquest programa.   
A aquest efecte, i en virtut del que es disposa en la disposició addicional tercera del Decret llei 6/2021, del Consell, en l'article 39.5.c de la Llei 1/2015, d'hisenda pública, del sector públic instrumental i de subvencions, i en l'article 21 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació pressupostària 04.03.51.436.50.0 per import de 3.610 euros.  
  
Segon  
Autoritzar un increment de crèdit en l'aplicació pressupostària 29.93.15.916.45.3 per import de 3.610 euros, que permet la reobertura de la línia de concessió directa 168.1.c S8672, «Ajudes a les explotacions ramaderes afectades per la Covid-19», per a cobrir les obligacions degudament adquirides per resolució de recursos administratius de l'exercici 2020.  
  
València, 10 de juny de 2021.- El conseller d'Hisenda i Model Econòmic: Vicent Soler i Marco.